Diari Oficial de la Generalitat Valenciana


Sumari del DOGV 371, del 02-05-1986 (1986/806148)

ORDRE de 25 de març de 1986, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes al doblatge de pel.licules en Valencia per l'any 1986.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   371

Data del DOGV
:   02-05-1986

Secció del DOGV
:   ALTRES DISPOSICIONS

Número del document
:   1986/806148


Data del document
:   25-03-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 25 de març de 1986, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes al doblatge de pel.lícules en valencià per a l'any 1986.  
Per tal de fomentar el desenrotllament del cinema autòcton, i procurar la recuperació del valencià, d'acord amb els articles 2n i 7e 4 de la Llei Orgànica 5/1982, de l'1 de juliol, per la qual s'aprova l'Estatut d'Autonomia de la Comunitat Valenciana, i els articles 1ér.2.a) i b), 25, 3, i 33 de la Llei 4/83 de la Generalitat Valenciana, d'Us i Ensenyament del valencià a totes les manifestacions culturals i artístiques que es facen en valencia, en ús de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià.   
ORDENE:   
Article primer  
Es convoca la concessió d'ajudes al doblatge de pel·lícules en valencià, i s'aproven les bases per les quals es regeix, que s'inclouen com a annex en aquesta Ordre, per l'any 1986.   
Article segon  
L'import de les presents ajudes es farà efectiu amb càrrec a l'aplicació 63.07.358.8.322 del pressupost per a 1986 de la Generalitat Valenciana.   
DISPOSICIONS FINALS  
Primera  
Hom autoritza el Director General de Cultura a dictar les resolucions que requerisca l'aplicació i desenvolupament del qual es disposa a la present Ordre.   
Segona  
La present Ordre entrarà en vigor el mateix dia de la seua publicació al DOGV.   
València, 25 de març de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES AL DOBLATGE DE PEL·LICULES EN VALENCIA PER A 1986  
1. Modalitat d'ajuda  
Es concediran les modalitats d'ajuda següents:   
a) Fins a quatre ajudes d'un màxim d?1.500.000 pessetes per al doblatge de tants altres llarg-metratges en valencià.   
b) Fins a quatre ajudes d'un màxim de 500.000 pessetes per al doblatge de tants altres curt-metratges en valencià.   
2. Requisits per a la concessió d'ajudes  
Podrà sol·licitar les ajudes al doblatge qualsevol empresa en posesió dels drets corresponents.   
Les pel·lícules que opten a aquestes ajudes hauran d'estar ja realitzades -o trobar-se en les ultimes fases del seu procés de realització- en el moment de presentar-se la petició corresponent.   
3. Sol·licituds  
a) El plaç de presentació de les sol·licituds començarà a partir de la data de publicació d'aquesta ordre al DOGV, i s estendrà fins a l'acompliment del termini de tres mesos naturals comptadors a partir d'aquella.   
b) Les sol·licituds, que hauran de formalitzar-se de segons el model que es facilitarà al s Serveis Territorials de Cultura hauran d'anar acompanyades de:   
1. Guió en valencià de la pel·lícula que es pretén doblar, o com a mínim, dades sobre l'autor qur haja de realitzar la traducció (nom., currículum, relació dels principals treballs professionals, etc.), i llista de diàlegs.   
2. Justificació documental de què s'han tramitat i obtés tots els permisos necessaris per a procedir a la traducció del guió al valencià.   
3. Dades concretes i degudament documentades sobre el pla de doblatge.   
4. Pressupost detallat de les despeses de doblatge suscrit per la persona o entitat responsable de la realització d'aquest.   
5. Relació de subvencions o ajudes que s?han sol·licitat en altres Institucions i Organismes, per a aquest mateix fi.   
c) Les sol·licituds s'hauran de presentar als Serveis Territorials de Cultura, i també es poden remetre per quelsevol dels procediments establerts a l'article 66 de la Llei de Procediment Administratiu.   
d) Si la sol·licitud no reunia les dades exigides o hi faltava documentació complementària es requerirà a l'interessat perquè en el termini de deu dies n'esmene els defectes, amb apercebiment de l'arxiu de la seua sol·licitud en cas contrari.   
e) Els Serveis Territorials de Cultura, informaran les sol·licituds d'ajuda rementent-les a la Direcció General de Cultura la qual, instruirà el corresponent expedient.   
4. Resolució de les sol·licituds d'ajuda  
Per a l'evaluació dels mèrits del sol·licitants, es constitueix una comissió qualificadora integrada per l?Il·lustríssim Senyor Director General de Cultura com a President, el Sr. Director del Programa de Música, Teatre i Cinematografia de la Conselleria de Cultura, Educació i Ciència com a Secretari, i, com a vocals, tres persones de reconeguda solvència en el camp de la Cinematografia que seran enomenades per resolució de l'Honorable Senyor Conseller de Cultura, Educació i Ciència.   
La comissió qualificadora té facultats per a realitzar per mitjà dels seus membres totes aquelles comprovacions que considere necessàries per a la millor qualificació dels projectes presentats.   
Un cop finalitzada la corresponent avaluació dels expedients de cadascun dels aspirants, el Director General de Cultura resoldrà l'adjudicació de les ajudes convocades en els trenta dies naturals següents a la data d'acabament del plaç de presentació de les sol·licituds.   
El pagament del 50 % de l'ajuda començarà a tramitar-se inmediatament després de l'adjudicació, i el 50% restant ho serà a partir del moment en què el beneficiari justifique que el doblatge ha estat realitzat, plaç aquest que no podrà excedir de 6 mesos.   
5. Obligacions dels beneficiaris  
Els beneficiaris de les ajudes al doblatge de pel·lícules en valencià, estaràn obligats a:   
a) Comunicar qualsevol eventualitat en el desenrotllament del projecte presentat.   
b) Entregar un justificant de la despesa per a la qual es concedí l'ajuda segons que estableix la legislació vigent.   
c) Retornar l'import de l'ajuda rebuda si la despesa no es produeix per qualsevol imprevist, quan es comprova una modificació substancial dels fins en funció dels quals es concedí l'ajuda, o quan per percepció d'altres subvencions es cabria l'import total de la despesa.   
d) Autoritzar a la Filmoteca Valenciana a ordenar, si ho considera oportú, el tiratge al seu càrrec d'una còpia de la pel·lícula doblada, per al seu fons cinematogràfic.   
e) Els beneficiaris hauran de fer figurar en els títols de crèdit de la pel·lícula, i en tota al publicitat gràfica o escrita que aquella genere, el patrocini de la Conselleria de Cultura, Educació i Ciència de la Generalitat Valenciana per a aquest fi concret.   
f) L'incompliment de qualsevol dels requisits estipulats a la convocatòria, així com la infracció provada en algun dels seus extrems, farà nula la concessió de l'ajuda i obligarà al reembossament de les quantitats percebudes.